Հարցին պատասխանեց Արդարադատության նախարար Դավիթ Հարությունյանը: Նա նշեց, որ սնանկության կառավարիչը կառավարության ներքո չի գործում է, այն գործում է մասնագիտացված, ինքնակառավարվող կազմակերպության ներքո, ենթարկվում է միմիայն օրենքին, վերահսկվում է միմիայն դատարանի կողմից։ Եվ, եթե նա դիմել է հայցով, նշանակում է, որ դա ուներ հիմք, ուներ պարտականություն՝ դիմելու դատարան։ Յուրաքանչյուր նման հարցին կարող է անդրադարձ կատարվել միմիայն դատական գործընթացում, եւ յուրաքանչյուր կողմը պետք է ներկայացնի իր ձեռքի տակ եղած ապացույցները, եթե մի պահ համարենք, որ դատարանում ապացուցվում է, որ այդ գումարները մուտք են գործել դրամարկղ եւ դրամարկղից անհետացել են, ենթադրենք, «Աշտարակ կաթ» կազմակերպության ղեկավարության, հաշվապահության անփութության կամ հանցագործություն կատարելու պատճառով, ապա բնականաբար, այն անձինք, ովքեր վճարել են, չեն վճարելու։ Այդ բոլոր հարցերին կարող է պատասխանել միայն դատարանը՝ քննարկման առարկա դարձնելով յուրաքանչյուր կողմի ներկայացրած փաստարկները եւ ապացույցները։